
E-pasta nosaukums 
Par valsts apmaksāto redzes korekcijas līdzekļu pieejamības paplašināšanu bērniem
E-pasta teksts
Labdien!
Nacionālais veselības dienests (turpmāk – Dienests) informē, ka, lai uzlabotu redzes korekcijas līdzekļu pieejamību bērniem, turpmāk valsts apmaksāto redzes korekcijas līdzekļu izrakstīšana būs pieejama ne tikai Bērnu klīniskajā universitātes slimnīcā, bet arī reģionālajās ārstniecības iestādēs. Šis risinājums ļaus bērniem un viņu ģimenēm saņemt nepieciešamo pakalpojumu tuvāk dzīvesvietai, vienlaikus veicinot savlaicīgu redzes traucējumu korekciju.
Informējam, ka jau šobrīd ir uzsākts darbs pie vienota bērnu oftalmoloģijas tīkla izveides, kura mērķis ir nodrošināt vienotus pacientu atlases, nosūtīšanas un aprūpes principus visā valstī. Tas ļaus nodrošināt, ka bērni saņem nepieciešamo aprūpi atbilstošajā veselības aprūpes līmenī un pēc iespējas tuvāk dzīvesvietai.
Pilotprojekta ietvaros pakalpojumu sniedz šādas ārstniecības iestādes:
	Ārstniecības iestādes nosaukums
	Ārstniecības iestādes kods
	Teritoriālā vienība, kurā ĀI piesakās sniegt pakalpojumu pilotprojekta ietvaros
	
	 

	Ziemeļkurzemes reģionālā slimnīca, SIA
	270020302
	Ventspils, Talsi, Kuldīga, Liepāja
	
	 

	
	
	
	
	

	
	
	
	
	

	Daugavpils reģionālā slimnīca, Sabiedrība ar ierobežotu atbildību
	050020401
	Latgale
	
	

	Jēkabpils reģionālā slimnīca, SIA
	110000048
	Zemgale
	
	

	
	
	
	
	

	
	
	
	
	

	Vidzemes slimnīca, SIA
	250000092
	Vidzeme
	
	

	
	
	
	
	

	
	
	
	
	

	
	
	
	
	



Vienlaikus vēlamies vērst uzmanību uz būtisku pakalpojuma organizēšanas principu. Gadījumos, kad bērns tiek nosūtīts pie reģionālā speciālista, kuram deleģētas tiesības izrakstīt valsts apmaksātus redzes korekcijas līdzekļus, pamatojoties uz cita oftalmologa vai cita reģiona speciālista nosūtījumu, aicinām nodrošināt pakalpojuma saņemšanu paātrinātā kārtībā, neiekļaujot pacientu atkārtoti vispārējā gaidīšanas rindā.
Pilotprojekta mērķis ir uzlabot pakalpojuma pieejamību un nodrošināt aprūpes nepārtrauktību. Tādēļ šādos gadījumos pacientam būtu nodrošināma prioritāra pakalpojuma organizēšana ārpus vispārējās gaidīšanas rindas, lai izvairītos no nevajadzīgas gaidīšanas un savlaicīgi nodrošinātu valsts apmaksātu redzes korekcijas līdzekļu izrakstīšanu.

